RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 14.11.2024. |  | Nr. DIKS-24-62-nos |

|  |
| --- |
| **Rīgas vokālās mūzikas konkursa “Balsis 2025”, gatavojoties XIII Latvijas Skolu jaunatnes dziesmu un deju svētkiem, nolikums** |

# **Vispārīgie jautājumi**

1. Šis nolikums izstrādāts, pamatojoties uz Valsts izglītības satura centra (turpmāk – VISC) nolikumu **“**XIII Latvijas Skolu jaunatnes dziesmu un deju svētku Vokālās mūzikas konkurss “Balsis 2025””, kas apstiprināts ar VISC 2024. gada 7. oktobra rīkojumu Nr. 4.1‑07/66, un nosaka kārtību, kādā norisinās Rīgas kultūras un izglītības iestāžu (turpmāk – Iestādes) audzēkņu (turpmāk – Dalībnieki) vokālās mūzikas konkurss “Balsis 2025” (turpmāk – Konkurss).
2. Konkursa mērķi ir veicināt Dalībnieku pašizpausmi un kompetences mūzikā, iesaistīties Dziesmu un deju svētku tradīcijas saglabāšanā, gatavojoties XIII Latvijas Skolu jaunatnes dziesmu un deju svētkiem (turpmāk – Svētki).
3. Konkursa uzdevumi:
	1. veicināt Rīgas valstspilsētas vokālo ansambļu radošo darbību un izaugsmi, sekmēt Dalībnieku interesi par vokālo mākslu;
	2. attīstīt vokālās muzicēšanas prasmes, īpaši sekmējot izpildījumu *a cappella*, nodrošināt iespējas uzstāties, pilnveidot skatuves pieredzi un akustiskās muzicēšanas tradīciju;
	3. novērtēt Dalībnieku sniegumu un gatavojoties Svētkiem, izvirzīt Konkursa II kārtai;
4. Konkursu organizē Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde (turpmāk – Pārvalde) sadarbībā ar Rīgas bērnu un jauniešu centra “Laimīte” Rīgas Interešu izglītības metodisko centru (turpmāk – Centrs).
5. Atbildīgā par Konkursa norisi Centra galvenā speciāliste Arta Grīna, tālrunis 29557442, e-pasts agrina@edu.riga.lv.
6. Konkursa nolikums tiek publicēts tīmekļvietnē www.intereses.lv.

# **Konkursa norises vieta, laiks un dalībnieki**

1. Konkurss notiek trīs kārtās**:**
	1. Konkursa I kārta Rīgas rajonos/priekšpilsētās notiek:
		1. Zemgales priekšpilsētas, Latgales priekšpilsētas, Kurzemes rajona B grupas vokālie ansambļi 2025. gada 13. februārī plkst.14.00 Rīgas bērnu un jauniešu centrā “Altona” Altonavas ielā 6, Rīgā,
		2. Centra rajona, Ziemeļu rajona, Vidzemes priekšpilsētas B grupas vokālie ansambļi 2025. gada 14. februārī plkst.14.00 Rīgas bērnu un jauniešu centrā “Auseklis” Silciema ielā 3, Rīgā,
		3. visu rajonu un priekšpilsētu A grupas kolektīvi 2025. gada 15. februārī plkst.11.00 Rīgas pamatskolā “Rīdze”, Krišjāņa Valdemāra ielā 2, Rīgā;
	2. Konkursa II kārta notiek Ziemeļrīgas Kultūras apvienības VEF Kultūras pils Kamerzālē, Ropažu ielā 2, Rīgā:
		1. A grupa 2025. gada 4. martā plkst.14.00,
		2. B grupa 2025. gada 3. martā plkst.14.00;
	3. Konkursa III kārta – fināla konkurss notiek 2025. gada 30. aprīlī Rīgas valstspilsētas pašvaldības iestādē “Kultūras un tautas mākslas centrs “Mazā ģilde””.
2. Konkursā piedalās Iestāžu vokālie ansambļi, sākot ar vokālo duetu (jaunākajā grupā), trio (vidējā un vecākajā grupā) līdz ansamblim, kura sastāvā ir ne vairāk kā 12 dalībnieki.
3. Vokālo ansambļu iedalījums grupās:
	1. A grupa – vispārējās izglītības iestāžu ar padziļinātu mūzikas programmu apguvi, profesionālās ievirzes mūzikas izglītības iestāžu, kultūras iestāžu un profesionālās vidējās mūzikas izglītības iestāžu vokālie ansambļi;
	2. B grupa – vispārējās izglītības, speciālās izglītības, interešu izglītības un **profesionālās izglītības iestāžu** (izņemot profesionālās ievirzes mūzikas izglītības iestāžu) vokālie ansambļi.
4. Dalībnieku vecuma grupas:
	1. jaunākā grupa (1.-4. klase);
	2. vidējā grupa (5.-9. klase);
	3. vecākā grupa (10.-12. klase un Iestāžu audzēkņi līdz 25 gadu vecumam).
5. Vokālos ansambļus var komplektēt arī no dažāda vecuma grupu Dalībniekiem. Piederību pie kādas no minētajām vecuma grupām nosaka pēc Dalībnieku vecuma pārsvara principa.
6. Dalībnieki var būt tikai attiecīgās Iestādes audzēkņi.

# **Konkursa repertuārs un dalības nosacījumi**

1. Konkursa I un II kārtai vokālie ansambļi sagatavo trīs dziesmas:
	1. pirmā dziesma: brīvas izvēles latviešu tautas dziesma/apdare *a cappella* par vērtību tēmu “Daru radot un radu darot”;
	2. otrā dziesma: *a cappella* brīvas izvēles latviešu tautasdziesmas apdare vai autora oriģināldziesma ar latviešu tautas dziesmas tekstu, kurā izmantoti mūsdienīgi izteiksmes līdzekļi;
	3. trešā dziesma: komponista Andra Sējāna oriģināldziesma ar latviešu tautasdziesmas vārdiem “Ai, tu, mana brāļa sēta” un klavieru pavadījumu.
2. Ja vokālais ansamblis nepretendē uz dalību II kārtā, kā trešo izpilda brīvas izvēles dziesmu (ar vai bez pavadījuma). Ieteicamās tēmas dziesmas izvēlē atbilstoši Svētku tematikai un koncepcijai Svētkos – dziedāšana, danči, rotaļas, rituāli, godi, kā arī dziesmas, kurās atklājas aktīvs fizisks vai garīgs process, līdzdalība, attīstība, pieredzes gūšana caur “es/mēs” skatījumu – “es daru, tu dari, mēs darām”, radīt, darīt, kopā būt.
3. *A cappella* dziesmās var tikt izmantoti mūzikas instrumenti bez noteikta skaņu augstuma.
4. Ieteicams kādā no dziesmām iekļaut arī solista dziedājumu.
5. Hronometrāža visām dziesmām kopā nepārsniedz 13 minūtes, ieskaitot uziešanu un noiešanu no skatuves.
6. Visām Konkursa dziesmām jābūt latviešu valodā un tekstam jāatbilst Dalībnieku vecuma grupai.
7. Konkursā vokālais ansamblis neatkārto iepriekšējā gada vokālajā konkursā “Balsis 2024” izpildītās dziesmas, izņemot Andra Sējāna dziesmu “Ai, tu mana brāļa sēta”.
8. Konkursā vokālā ansambļa jaunākā vecuma grupa visas dziesmas dzied divbalsīgi, vidējā vecuma grupa - trīsbalsīgi un vecākā vecuma grupa – trīsbalsīgi vai vairākbalsīgi.
9. Ja jaunākās vecuma grupas vokālajā ansamblī dzied tikai 1. klases audzēkņi, visas dziesmas var tikt izpildītas unisonā, bet tad vokālais ansamblis piedalās tikai Konkursa I kārtā un uz Konkursa II kārtu virzīts netiek.
10. Vokālais ansamblis Konkursā uzstājas akustiskā veidā, neizmantojot skaņu pastiprinošas iekārtas. Pavadījumam var izmantot tikai akustiskos instrumentus, tos var spēlēt vokālā ansambļa vadītājs.
11. Vokālā ansambļa uzstāšanās laikā Dalībnieki nedrīkst izmantot nošu materiālus.
12. Konkursa laikā vokālā ansambļa vadītājs/skolotājs nedrīkst diriģēt un dziedāt līdzi.
13. Priekšnesumā var tikt iekļauti horeogrāfiski elementi, taču tiek vērtēts tikai ansambļa vokālais sniegums. Kustībām un dziedājumam jābūt savstarpēji saderīgiem, lai kustības netraucētu dziedājumam.
14. Vokālā ansambļa vadītājs savlaicīgi sagatavo pieteiktā repertuāra nošu materiālu trīs eksemplāros, kuru pirms uzstāšanās iesniedz Nolikuma 30. punktā minētajai vērtēšanas komisijai.
15. Uz iesniegtā nošu materiāla jābūt rakstītam dziesmas nosaukumam, komponista vai apdares veidotāja un teksta autora vārdam, uzvārdam.
16. Lai veicinātu jauna, mākslinieciski augstvērtīga vokālo ansambļu repertuāra popularizēšanu, viens nošu eksemplārs paliek Centrā. Pārējos nošu eksemplārus pēc Konkursa (Konkursa dienā) var saņemt atpakaļ Konkursa norises vietā.
17. Pieteikumu dalībai Konkursa I kārtā aizpilda vokālā ansambļa vadītājs līdz 2025. gada 7. februārim tiešsaistes anketā: https://forms.office.com/e/0a7CFZhZng .

# **Konkursa vērtēšanas noteikumi un rezultātu paziņošana**

1. Konkursa I kārtu vērtē Rīgas bērnu un jauniešu centra “Laimīte” izveidota vērtēšanas komisija (turpmāk – Komisija).
2. Vokālo ansambļu priekšnesumu vērtē 10 punktu skalā ar maksimālo vērtējumu 50 punkti (1. pielikums), piešķirot augstākās, I, II, III pakāpes diplomus vai Pateicības par piedalīšanos.
3. Uz Konkursa II kārtu tiek izvirzīti augstāko vai I pakāpi saņēmuši vokālie ansambļi ar lielāko punktu skaitu, paredzot katrā iedalījuma grupā (t.i. A un B grupā) ne vairāk kā 18 vokālos ansambļus.
4. Lai veicinātu vokālo ansambļu vadītāju jaunradi, Komisija ir tiesīga I kārtā piešķirt balvu:
	1. par dziesmas pirmatskaņojumu;
	2. par dziesmu, ko komponējis vai aranžējis vokālā ansambļa pedagogs.
5. Komisijai ir tiesības nevērtēt vokālo ansambļu priekšnesumu vai anulēt vērtējumu, ja nav ievērots Nolikuma 26. punkts vai izpildāmais repertuārs neatbilst iesniegtajam nošu materiālam.
6. Komisijas lēmums ir galīgs un neapstrīdams.
7. Konkursa I kārtas rezultātu paziņošana paredzēta attiecīgās Konkursa dienas (skat. Nolikuma 7.1. punktu) noslēgumā. Rezultātu un dalībai II kārtā izvirzīto vokālo ansambļu saraksta publicēšana 2025. gada 19. februārī Centra tīmekļvietnē www.intereses.lv.
8. Konkursa II un III kārtu vērtē VISC izveidota vērtēšanas komisija saskaņā ar Nolikuma 1. punktā minēto VISC nolikumu (skat. https://www.visc.gov.lv/lv/muzika).
9. **Dalībnieka personas datu aizsardzība attiecībā uz personas datu apstrādi**
10. Personas datu apstrādes tiesiskais pamats ir Izglītības likuma 17. panta pirmā daļa, 18. panta otrās daļas 12. un 13. punkts, Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6. panta pirmās daļas e. punkts.
11. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
12. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku fotografēšana un/vai video ierakstīšana, un Konkursa laikā iegūtās fotogrāfijas un/vai veiktie videoieraksti var tikt izvietoti Rīgas valstspilsētas pašvaldības sociālā tīkla Facebook kontā, Centra Facebook kontā, tīmekļvietnēs iksd.riga.lv, intereses.lv*.*
13. Pārvalde un Centrs neuzņemas atbildību par trešo personu foto un/vai video uzņemšanu un to izmantošanu.
14. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra e‑pasta adresi intereses@riga.lv, norādot Dalībnieka identificējošu informāciju (piemēram, konkursa nosaukumu, fotografēšanas laiku un izskatu raksturojošu informāciju).
15. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pieteicējs pārliecinās par Piekrišanas esamību vai nodrošina Piekrišanas sagatavošanu (2. pielikums) pirms pieteikuma dalībai Konkursā iesniegšanas.
16. Dalībnieks/Dalībnieka likumiskais pārstāvis, pedagogs atbild par precīzu Dalībnieka datu iesniegšanu Centram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietnieces p.i.  | D.Zverevs |

Juhņēviča 67181333

Grīna 67340659

1. pielikums

Rīgas valstspilsētas pašvaldības Izglītības, kultūras un sporta departamenta

Sporta un jaunatnes pārvaldes 14.11.2024. nolikumam

Nr.DIKS-24-62-nos “Rīgas vokālās mūzikas konkursa “Balsis 2025”,

gatavojoties XIII Latvijas Skolu jaunatnes dziesmu un deju svētkiem, nolikums”

### Rīgas vokālās mūzikas konkursa “Balsis 2025” vērtēšanas kritēriji

Vokālo ansambļu sniegums tiek vērtēts 10 punktu skalā pēc šādiem kritērijiem:

|  |  |  |  |  |  |
| --- | --- | --- | --- | --- | --- |
| **N.** **p.k.** | **Vērtējuma kritēriji (punkti 1-10)** | **1.****dziesma** | **2.** **dziesma** | **3.** **dziesma** | **Vidējais punktu skaits** |
| 1. | Mākslinieciskais sniegums (satura atklāsme, frāzējums, temps, agoģika, dinamika)  |  |  |  |  |
| 2. | Tehniskais sniegums (intonācija, ritms, dikcija, nošu teksta atbilstība partitūrai)  |  |  |  |  |
| 3. | Vokālā kultūra (vokālās pamatiemaņas) |  |  |  |  |
| 4. | Stila izjūta (interpretācija, izpildījuma atbilstība izvēlētās dziesmas stilistikai) |  |  |  |  |
| 5. | Kopiespaids (priekšnesuma pasniegšanas veids, vizuālais noformējums) |  |  |  |  |
|   | **Kopējā punktu summa:** |  |  |  |  |

Vērtējumu skala:

10 – izcili, 9 – teicami, 8 – ļoti labi, 7 – labi, 6 – gandrīz labi, 5 – viduvēji, 4 – apmierinoši, 3 – vāji, 2 un 1 – ļoti vāji

Punktu skaidrojums:

|  |  |
| --- | --- |
| **Punkti** | **Vērtējums** |
| 45,00 – 50,00 | Augstākā pakāpe |
| 40,00 – 44,99 | I pakāpe |
| 35,00 – 39,99 | II pakāpe |
| 30,00 – 34,99 | III pakāpe |
| 25,00 – 29,99 | Pateicība par piedalīšanos |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietnieces p.i.  | D.Zverevs |

Juhņēviča 67181333

Grīna 67340659

2. pielikums

Rīgas valstspilsētas pašvaldības Izglītības, kultūras un sporta departamenta

Sporta un jaunatnes pārvaldes 14.11.2024. nolikumam

Nr.DIKS-24-62-nos “Rīgas vokālās mūzikas konkursa “Balsis 2025”,

gatavojoties XIII Latvijas Skolu jaunatnes dziesmu un deju svētkiem, nolikums”

**Likumiskā pārstāvja piekrišana nepilngadīga bērna personas datu publiskošanai saistībā ar piedalīšanos Rīgas vokālās mūzikas konkursā “Balsis 2025”,**

**gatavojoties XIII Latvijas Skolu jaunatnes dziesmu un deju svētkiem**

|  |  |  |
| --- | --- | --- |
| Es, |  |  piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
|  [ ]  personas datu publiskošanai – fotogrāfiju un video izvietošanai sociālo tīklu kontos *Facebook*, Rīgas bērnu un jauniešu centra “Laimīte” Rīgas Interešu izglītības metodiskā centra (turpmāk – Centrs) tīmekļvietnē www.intereses.lv, Rīgas valstspilsētas pašvaldības Izglītības, kultūras un sporta departamenta tīmekļvietnē www.iksd.riga.lv.Esmu informēts, ka varu atsaukt savu piekrišanu personas datu publiskošanai, rakstot uz Centra e‑pastu intereses@riga.lv. Centrs nodrošinās attiecīgās personas datu dzēšanu vai aizklāšanu. |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietnieces p.i.  | D.Zverevs |

Juhņēviča 67181333

Grīna 67340659